**FORELDREMØTE**

**Avd. Jernaldergården**

**Onsdag 18.09.19 Kl 1800-1900**

**VELKOMMEN**

* **Velkommen;** møtet varer en 1 t
* **Avdeling**
* Hvordan drives avdelingen; systemnivå.
* **FAU**
* Valg av representanter (Info om dette vil bli lagt på vår nettside).

**FAGLIG INNHOLD**

* **Implementeringsplan**

Vi har i den siste perioden med tilvenning arbeidet intensivt med relasjonsbygging og forutsigbarhet. Det er derfor viktig for oss at systemnivået vårt fungerer optimalt.

* **Årsplan**
* Barnehagen sine satsingsområder; Prosjektet ”Være sammen” er et kompetanseløft for tidlig innsats og endringsarbeid i barnehagen. Sentral utvikler av teoristoffet er Pål Roland. Mer om dette kan dere lese her; <http://www.vaeresammen.no>. [www.linksidene/tjensvollbhg](http://www.linksidene/tjensvollbhg).
* Løvesamling; vi har løvesamling tirsdag i første uken av hver måned. Vi følger da planene i prosjektet «Være sammen»; leser tilhørende bøker som følger dette opplegget, løven er da sammen med oss og barna får mulighet til å holde på løven når de ønsker å meddele noe. Vi bruker i tillegg samtaleplakater, hvor barna oppfordres til å sette ord på det de ser og tankene de har omkring de ulike tema som kommer opp, samt magnetfigurer som illustrerer ulike følelser.
* Autoritativ voksenrollen – hva dette vil si; varm voksne, men tydelige grenser (Baumrinds forskning knyttet til ulike foreldrestiler)
* **Prosjekt; «Vi rammer oss inn»**

Rammeplan for Barnehagen; skal inkluderes og være gjennomgående for vårt opplegg gjennom året i barnehagen. Her under prosjektet «Vi rammer oss inn» og med Nærmiljø og samfunn som Jernaldergården sitt fagområd.

* **Kommunen sine fokusområder**

**Språkompetanse –** til rettelagte aktiviteter for å stimulere språkutviklingen – Jørgen Frost som utgangspunkt.

**Relasjonskompetanse** - Stavanger-barnehagen har en felles kvalitetsplattform som er gjeldende for barnehagene i Stavanger. Ansatte i barnehagen skal være kompetente voksne som sikrer at barnet blir sett og møtt hver dag. Vi må imøtekomme behov og bidra til mestringsopplevelser.

Vi skal gjøre hverandre gode, bidra til et utviklende og positivt fellesskap. Dette er områder som skal være gjennomgående for våre opplegg, aktiviteter og samlinger. Mer detaljer om disse områdene vil stå i månedsbrevet. Trygghetssirkelen er her et viktig utgangspunkt.

* **Månedsbrev og månedsplan**
* Månedsbrevet forteller litt mer om hvordan vi har hatt det i løpet av perioden, hvordan vi skal arbeide videre og våre mål. Det gir et innblikk i aktuelle temaer vi arbeider med og hvordan knytte dette opp til teori, samt praksis. Månedsplanen forteller litt mer spesifisert om hva som skal skje hver dag. Alt dette blir lagt ut i løpet av den første uken i hver måned på vår nettside.

**PRAKTISK INFO**

* **Åpningstider**
* Barnehagen åpner kl 0730 – stenger kl 1630
* Vi ber om at våre arbeidstider blir respektert, men skulle du være forsinket til henting – ring og gi oss beskjed så snart som mulig. Vi ønsker også å få informasjon dersom barnet skulle ha en fridag, ferie eller er syk.
* **Sikkerhet under tur**
* Vi har gode rutiner for sikkerhet på tur. Liste over barna medfølger alltid, samt mobiltelefon. Vi gir beskjed til andre avd. hvor vi går, førstehjelpsutstyr medbringes og refleksvester tas alltid på barna. Barna telles kontinuerlig.
* **Ute i barnehagen**
* Når barna er ute i barnehagen, telles barna kontinuerlig og krysses av på listen som alltid tas med ut.
* **Søvn**
* Vi har kontrollister også for søvn. Barna sjekkes kontinuerlig, samt at tid for søvn og når barnet skal vekkes noteres. Barna sover i soveskur med kontinuerlig tilsyn.
* Myggnett anbefales
* Vogn bør tas hjem i helger.
* **Henting/bringing**
* Vi anbefalere at dere foreldre unngår å levere midt under frokosten, da dette kan være noe forstyrrende, samt utrygt for de barna som sitter ved bordet og opplever at en voksen til stadighet må gå i fra for å ta i mot barn. I tillegg er det viktig at de barna som kommer også skal bli tatt godt i mot og at den voksen har tid, samt ro til hvert enkelt barn.
* Si alltid ifra til personalet at du tar med barnet hjem! Ved utelek i barnehagen beveger barna seg rundt omkring og den voksne vil ikke til enhver tid kunne se alle barna. Spesielt på de store avdelingene. Det kan være fort gjort å anta at et personal har sett at du har tatt barnet med deg, si derfor alltid muntlig i fra.
* Gi også tilbakemelding dersom andre skal hente barnet. Dette vil likevel alltid dobbelsjekkes dersom det er usikkerhet blant personalet.
* Det er viktig at dere som foreldre alltid får tilbakemelding om hvordan barnet deres har hatt det i barnehagen.
* **Aktivitetsgrupper**
* På Jernaldergården deler vi barna inn i grupper kontinuerlig. Vi ber dere likevel ha forståelse dersom planer blir endret og grupper skulle bli utsatt for andre aktiviteter.
* Superklubb på tvers av Ullandhaug, Jernaldergården og Mosvannet.
* **Måltider**
* Frokost; 0830 - 0900 (smøremåltid)
* Lunsj; 1130 – 1200 (smøremåltid)
* Frukt; 1400-1430 (frukt og skiver/knekkebrød/skorper)
* Hver Fredag er det varmmåltid og da serverer vi varierte middagsretter som barna får prøve seg ut på. De som ikke liker det som blir servert, får brødskiver. Vi vil dette året sette opp fast meny for månedene som kommer med variert innhold som kjøtt og fisk.
* **Fødselsdagsfeiring**
* Det blir hengt opp plakat på døren inn til garderoben med gratulasjoner til bursdagsbarnet. Flagg blir hengt ut! Barnet får velge ut fra bursdagsmenyen hva det ønsker å spise. Det blir laget krone, vi synger bursdagssang og ”skyter opp raketter”.
* **Merking av klær**
* Vi ber om forståelse når klær savnes og vi ikke finner det umiddelbart. Barna syntes selv det er spennende å prøve ut hverandre sine sko. Selv om personalet gjør sitt beste i å være oppmerksomme på dette, kan det raskt skje at en liten tøffel gjemmer seg bort. Yttertøy, sko og tøfler anbefales å merkes, samt annet tøy om dere har mulighet. Sjekk alltid i tørkeskap og yttergarderobe om det er noe dere ikke finner. Lapp blir hengt opp ved mangel på tøy, men sjekk selv.
* **Sykdom, når holdes barnet hjemme?**
* Barnets allmenntilstand er det som avgjør om barnet bør holdes hjemme. Samtidig som smittsomme sykdommer også kommer i betraktning. Husk at det er du som foreldre som kjenner barnet best! Likevel kan det være en større belastning for barnet å være i barnehagen, enn å få slappe av hjemme – dersom formen ikke er helt topp.
* Det finnes likevel spesifiserte rutiner og regler for de ulike sykdomstilstander som kan medføre større smittefare for andre barn og voksne.
* **Stellsituasjon**
* Vi bruker tid på barnet – er et viktig utgangspunkt for oss! Notering av bleieskift/toalettbesøk blir notert på listen inn til badet. Dersom skift eller bleier trengs, blir dette hengt opp som en liten huskelapp på barnets plass.
* **Whiteboard**
* På tavlen inn i yttergarderoben blir det notert hva som har skjedd i løpet av dagen. I tillegg vil det være bildefremvisning om hvordan vi har det i barnehagen. Her vil det også bli hengt opp generell info.
* **Skademelding, når skrives dette?**
* Dette vurderes ut fra hvert enkelt tilfelle, men skrives spesifikt dersom barnet har pådratt seg skader av større omfang som kan involverer; punktering av hud ved eksempelvis bitt, hodeskader, ansiktsskader, brudd, kuttskader, brannskader eller lignende. Dersom personal er usikkert, kan det be andre kollegaer eller virksomhetsleder om vurdering. Synergi.
* **Foreldresamtaler; en hver høst og en hver vår**
* Vi prater her om barnet sin trivsel og utvikling, samt barnehagen som arena for ivaretakelse av dette. Tider for disse samtaler vil bli opplyst når tidspunkt nærmer seg.
* **Brannforskrifter/rutiner**
* Vi har gode rutiner for hvordan vi skal evakuere barn og personal, dersom brannalarmen går. Om dere foreldre skulle hente eller bringe i et tidsrom hvor brannalarmen skulle inntreffe, samles vi på fotballbanen utenfor barnehagen.
* **Førstehjelp**
* Førstehjelpveske blir alltid medbrakt på tur og vi i personalgruppen får jevnlig nye oppdateringer, i form av kurser for hvordan vi kan yte førstehjelp.
* **Fotograf**
* Fotograf kommer alltid hver vår i barnehagen. Dere som foreldre vil få informasjon om dette i forkant. Skulle dere ønske endring på hvem vi velger å ta i bruk eller når tid på året dette blir gjennomført, kan dette tas opp i FAU.
* **Superklubb fra starten på året**
* Vi danner superklubb med de barna som er født i 2016, både på Ullandhaug, Jernaldergården og Mosvannet. Vi legger da til rette for turer, opplegg og aktiviteter som er mer tilpasset for denne aldersgruppe.
* **Barnets permer**
* Barnet får egne permer som skal følge barnet til det slutter i barnehagen. Det får da permen med seg hjem. I denne permen blir det lagt inn bilder av barnet, tegninger, malerier og annen dokumentasjon som barnet har laget.
* **Ferie**
* Det vil bli levert ut lister i forkant av de aktuelle ferieperiodene, slik at du som foreldre kan notere når barnet skal ha ferie. Dette er bindende, da også personal tar ut ferie i den forbindelse. Voksentettheten blir lagt opp etter hvor mange barn som kommer. Samtidig ber vi om at barn som skal ha fri utover det som blir levert ut på ferielister, gir tilbakemelding om dette til personalet. Slik får personalet mulighet til å planlegge avspasering og ferie på en best mulig organisert måte for barnegruppen.
* **Studenter**
* Vi er en studentbarnehage og dette året er jeg praksislærer for 3-klasse studenter ved UIS og Barnehagelærerutdanning. De har tre uker praksis på denne siden av året og avslutter med to uker på nyåret. Ønsk dem hjertelig velkommen – de er en god ressurs på avdelingen!
* **Ergonomi;** personalet i barnehagen sammen med HMS gruppen anser det som svært viktig at å ha fokus på ergonomi. Flere i personalgruppen har arbeidet med denne typen arbeid i flere år; dette innebærer mye løft og bæring. Vi blir svært takknemlige dersom dere har forståelse for at vi ønsker å legge til rette for at personalet i minst mulig grad unngår uheldige og belastende arbeidssituasjoner. Husk at vi gjentar gjerne sammebevegelse flere ganger til dagen og med flere barn – noe som over tid kan føre til belastningsskader og slitasje.
* **TILBAKEMELDINGER;** vi er avhengige av dere som foreldre til å bli så gode som mulig! Kom gjerne med tilbakemeldinger, ros eller ris. Det kan være ideer, forslag til aktiviteter, endringer på middagsmenyen, utforming av innemiljø, m.m

**Avslutningsvis;**

* **SNAKK GODT OM BARNEHAGEN!!! HUSK AT BARNA LYTTER OG TOLKER DITT KROPPSPRÅK!**